**Cinstire Maicii Domnului:Poeme**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADORMIREA MAICII DOMNULUI

- tradiții și ritualuri-

O sărbătoare vestită,

A Mariei Preacurată,

În Gustar e prăznuită

De cei ce numele-i poartă.

Adormirea Maicii Sfinte,

Spre viață veșnică în cer

E aducere aminte

De minunile ce nu pier.

În ritualuri păstrate

De străbuni pe-a vieții cale,

Abundă sacralitate

Și mituri proverbiale.

Despre Maica Preacurată,

Născând Fiul Mântuirii,

Se spune că-i așezată

La dreapta Dumnezeirii.

Pe când aștepta sfârșitul,

În timp ce i-a fost prevestit,

A zărit cum venea Fiul

De Sfinți Arhangheli însoțit.

Iar când din pat s-a ridicat,

Pe Fiu să îl întâmpine,

Sufletul i-a încredințat,

În Ceruri să-l ia cu Sine.

Mamelor e salvatoare.

De cei săraci e aproape.

Pururea-i ocrotitoare

Călătorilor pe ape.

Spectacol festiv se face

De Sărbătoarea Marinei,

Defilând, spre bună pace,

Toți slujitorii Patriei.

În podgorii, pe coline,

Struguri încep să se coacă,

Să curgă must din ciorchine

Și tulburel să se facă.

Se practică obiceiuri

Cu datina stăbunilor,

Când se-mpart prune si struguri,

De sufletele morților.

Spre a fi recolte bune

De grâu în anul următor,

Sămânța-n brazdă se pune

După culesul viilor.

De-acum, vremea-i răcoroasă,

Vara se călătorește,

Iar căciulă călduroasă,

Pălărie-nlocuiește.

Sărbătoriților le spun,

Cu sufletu-n rugăciune:

Sănătate și noroc bun,

Cu-a Maicii Sfinte minune!

15 August - Adormirea Maicii Domnului

IARTĂ-NE, MAICĂ SFÂNTĂ

(sonet în rugă)

Te rugăm, Maică - Pururea Fecioară,

ce-ai mântuit omenirea prin Iisus,

mai iartă-ne, că iubirea-i mai presus

de duhuri ce vor suflete să piara!

Ne dezrobește de-a vinei povară,

că în suflet este tot mai greu de dus

către Împărătia Celui de sus,

când vrei să urci pe a credinței scară!

Dă-ne speranță pentru viață nouă,

fără pătimire sau duhuri rele

să-ți simțim mila în boabe de rouă!

Prin zori luminați, păcate să spele

revasă pe nori iertarea, când plouă

cu binecuvântări în roi de stele!

15.08.2020

ȚIE, PREACURATĂ MAICĂ

(rondel în rugă)

Ție, Preacurată Maică

îți închin rugă fierbinte,

din suflet, în ritm de toacă

s-audă entități sfinte.

S-o primești și să îți placă,

îmbrac sufletești veșminte.

Ție, Preacurată Maică

îți închin rugă fierbinte.

La icoana Ta se-apleacă

chipu-mi cu priviri smerite

să ducă cinstire sacră

și cugetare din minte,

Ție, Preacurată Maică.

RUGĂCIUNE PE ARIPI DE SUFLET

(sonet în rugă Maicii Domnului)

La Tine, Maică Sfântă, vreau să trimit

cu glasul gândului, un vis tomnatic

ce-n iarnă eternă va fi ostatic

și nicicând la viață nu va fi trezit.

Prin întomnarea-mi trece vânt năprasnic

să-mi stingă lumina din vis ne-mplinit,

când stea divină în el a răsărit,

ducând speranța-n Univers galactic.

De sfârșit dramatic înspăimântată,

pe aripi de suflet scriu rugăciune,

spre a-mi fi veșnicia luminată.

Să îmi salvez visarea din genune,

de Maică a fi binecuvântată,

la poarta Raiului fac plecăciune.

La mulți ani binecuvântați, tuturor sărbătoriților!

La mulți ani: ZiuaMarinei și tuturor marinarilor!

Maria FILIPOIU / UZPR

București - România